CELEX: 32006R1729
Language: da
Date: 2006-11-23 00:00:00
Title: Kommissionens forordning (EF) nr. 1729/2006 af 23. november 2006 om ændring af bilag I og III til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår firocoxib og triclabendazol   (EØS-relevant tekst)

24.11.2006   
            
            
               DA
            
            
               Den Europæiske Unions Tidende
            
            
               L 325/6
            
         
      KOMMISSIONENS FORORDNING (EF) Nr. 1729/2006
   af 23. november 2006
   om ændring af bilag I og III til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår firocoxib og triclabendazol
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler (1), særlig artikel 2 og artikel 4, stk. 3,
   under henvisning til udtalelser fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:
   
               (1)
            
            
               Alle farmakologisk virksomme stoffer, som inden for Fællesskabet anvendes i veterinærlægemidler til behandling af dyr bestemt til konsum, skal vurderes i overensstemmelse med forordning (EØF) nr. 2377/90.
            
         
               (2)
            
            
               Efter gennemgang af en ansøgning om fastsættelse af maksimalgrænseværdier for restkoncentrationer af firocoxib i dyr af hestefamilien og for at give mulighed for at afslutte en mindre videnskabelig validering af undersøgelserne er det fundet hensigtsmæssigt at opføre firocoxib i bilag III til forordning (EØF) nr. 2377/90 for dyr af hestefamilien.
            
         
               (3)
            
            
               Stoffet triclabendazol er opført i bilag I til forordning (EØF) nr. 2377/90 for kvæg og får, for så vidt angår muskel, nyre og lever, og det er bestemt, at stoffet ikke må anvendes til dyr, hvis mælk anvendes til konsum. Efter gennemgang af en ansøgning om ændring af disse maksimalgrænseværdier er det fundet hensigtsmæssigt at opføre triclabendazol i dette bilag for alle drøvtyggere for så vidt angår muskel, fedt, lever og nyre, dog ikke for dyr, hvis mælk anvendes til konsum, og at ændre maksimalgrænseværdierne.
            
         
               (4)
            
            
               Forordning (EØF) nr. 2377/90 bør derfor ændres i overensstemmelse hermed.
            
         
               (5)
            
            
               Fristen for, hvornår denne forordning finder anvendelse, bør være tilstrækkelig lang til, at medlemsstaterne får mulighed for i de markedsføringstilladelser for de pågældende veterinærlægemidler, der er udstedt i medfør af Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (2), at foretage de tilpasninger, som på baggrund af denne forordning måtte være nødvendige.
            
         
               (6)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —
            
         UDSTEDT FØLGENDE FORORDNING:
   Artikel 1
   Bilag I og III til forordning (EØF) nr. 2377/90 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 21. januar 2007.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. november 2006.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 224 af 18.8.1990, s. 1. Senest ændret ved Kommissionens forordning (EF) nr. 1451/2006 (EUT L 271 af 30.9.2006, s. 37).
   
      (2)  EFT L 311 af 28.11.2001, s. 1. Senest ændret ved direktiv 2004/28/EF (EUT L 136 af 30.4.2004, s. 58).
   
      BILAG
      A.   Følgende stof indsættes i bilag I til forordning (EØF) nr. 2377/90:
      2.   Antiparasitære lægemidler
      2.1.   Midler mod endoparasitter
      2.1.3.   Benzimidazoler og pro-benzimidazoler
      
         
                     Farmakologisk virksomme stoffer
                  
                  
                     Restmarkør
                  
                  
                     Dyreart
                  
                  
                     MRL
                  
                  
                     Målvæv
                  
               
                     »Triclabendazol
                     
                  
                  
                     Summen af ekstraherbare rester, som kan oxideres til ketotriclabendazol
                  
                  
                     Alle drøvtyggere (1)
                     
                  
                  
                     225 μg/kg
                  
                  
                     Muskel
                  
               
                     100 μg/kg
                  
                  
                     Fedt
                  
               
                     250 μg/kg
                  
                  
                     Lever
                  
               
                     150 μg/kg
                  
                  
                     Nyre
                  
               
      B.   Følgende stof indsættes i bilag III til forordning (EØF) nr. 2377/90:
      5.   Anti-inflammatoriske lægemidler
      5.1.   Ikke-steroide anti-inflammatoriske lægemidler
      5.1.4.   Sulfonerede phenyllactoner
      
         
                     Farmakologisk virksomme stoffer
                  
                  
                     Restmarkør
                  
                  
                     Dyreart
                  
                  
                     MRL
                  
                  
                     Målvæv
                  
               
                     »Firocoxib
                         (2)
                     
                  
                  
                     Firocoxib
                  
                  
                     
                        Dyr af hestefamilien
                     
                  
                  
                     10 μg/kg
                  
                  
                     Muskel
                  
               
                     15 μg/kg
                  
                  
                     Fedt
                  
               
                     60 μg/kg
                  
                  
                     Lever
                  
               
                     10 μg/kg
                  
                  
                     Nyre
                  
               
      
         (1)  Må ikke anvendes til dyr, hvis mælk anvendes til konsum.«
      
         (2)  Midlertidige MRL udløber den 1. juli 2007.«